Čivita di Banjoredžas

Čivita di Banjoredžas () – kaimas Italijoje, Lacijuje, Viterbo provincijoje, Banjoredžo savivaldybėje. Žymus kaip Šv. Bonaventūro gimtinė.

 Geografija 
kairėje|miniatiūra|Kalančio slėnis, žvelgiant iš Čivita di Banjoredžo į šiaurės rytus
Kaimelis yra sausringame ir smarkiai erozijos išgraužtame Kalančio slėnyje, tarp Bolsenos ežero vakaruose ir Tibro slėnio rytuose. Jį sudaro du pagrindiniai slėniai: Rio Torbido ir Rio Kjaro.

Vos šešiolikos žmonių gyvenamas (iki 2011 m.) Čivita di Banjoredžas yra nuošalioje vietoje, pasiekiamas tik per 1965 m. pastatytą gelžbetoninį pėsčiųjų tiltą. Tiltas skirtas tik pėstiesiems, tačiau Banjoredžo savivaldybė, tenkindama šioje vietoje gyvenančių ar dirbančių žmonių poreikius, tam tikromis valandomis padarė išimtį dviračiams ir motociklams.

 Istorija 
kairėje|miniatiūra| Miestelio reginys

Čivita di Banjoredžas įkurtas prieš 2500 metų etruskų. Jis įsikūręs prie vieno seniausių kelių Italijoje, jungiančių Tibrą ir Bolsenos ežerą.

Romėnų laikais gyvenvietė įtvirtinta, bandant saugotis nuo nuošliaužų bei žemės drebėjimų padarinių, tačiau vėliau tvirtinimo darbai nebebuvo tęsiami ir gyvenvietė palaipsniui apleista.

Gyvenvietėje gimė Bonaventūras, kuris mirė 1274 m. Jo vaikystės namų vieta seniai nukritusi nuo uolos krašto.

2021 m. sausio mėn. Čivita di Banjoredžo meras pateikė užklausą į UNESCO įtraukti gyvenvietę į Pasaulio paveldo sąrašą.

 Lankytini objektai 
Čivita di Banjoredžas dėl savo gamtos ir architektūros yra gausiai lankomas turistų, čia filmuojami kino filmai.

Yra išlikusi viduramžiška Šv. Donato bažnyčia, iš kurios atsiveria vaizdas į pagrindinę aikštę, Vokiečių rūmai (Palazzo Alemanni), kur veikia geologijos ir nuošliaužų muziejus, Vyskupų rūmai, XVI a. malūnas, Šv. Bonaventūro gimtosios vietos liekanos.

 Susiję straipsniai 
 Miestas vaiduoklis

 Šaltiniai 

Kategorija:Lacijaus miestai
Kategorija:Miestai vaiduokliai